ลือ! MSCI เตรียมลดน้ำหนักหุ้นไทย SET ช่วงบ่ายดิ่งเหว
SET ช่วงบ่ายดิ่ง 17 จุด คาดมาจาก MSCI จะลดน้ำหนักตลาดหุ้นไทยในสัปดาห์หน้า อีกทั้งตลาดฯเจอแรงกดดันจากหุ้นสื่อสารที่โดนเทขายอย่างหนัก และหุ้นใหญ่ โดยดัชนีฯล่าสุดเมื่อเวลา 15.33 น. อยู่ที่ 1,364.45 จุด ลบ 17.01 จุด หรือ 1.23% สูงสุด 1,386.13 จุด ต่ำสุด 1,363.88 จุด มูลค่าการซื้อขาย 2.41 หมื่นลบ. ขณะที่ บล.ฟิลลิปให้แนวรับช่วงบ่าย1,370-1,360 จุด
26 พ.ย. 2558

ผู้สื่อข่าวรายงานว่า ตลาดหุ้นไทยช่วงบ่ายร่วง 17 จุด หลังตลาดฯ รับแรงกดดันจากหุ้นสื่อสารที่โดนเทขายอย่างหนัก รวมถึงมีแรงขายในหุ้นขนาดใหญ่กลุ่มพลังงานและแบงก์ โดยดัชนีฯล่าสุดเมื่อเวลา 15.33 น. ดัชนีหุ้นไทย อยู่ที่ 1,364.45 จุด ลบ 17.01 จุด หรือ 1.23% สูงสุด 1,386.13 จุด ต่ำสุด 1,363.88 จุด มูลค่าการซื้อขาย 2.41 หมื่นลบ. ขณะที่ บล.ฟิลลิป ให้แนวรับช่วงบ่าย 1,370-1,360 จุด
น.ส.มยุรี โชวิกรานต์ ผู้ช่วยกรรมการผู้จัดการฝ่ายวิเคราะห์หลักทรัพย์ บล.เมย์แบงก์ กิมเอ็ง(ประเทศไทย ) เปิดเผยว่า ตลาดหุ้นไทยในช่วงบ่ายปรับตัวลงกว่า 10 จุด ด้วยวอลุ่มเทรดบาง เนื่องจากใกล้ช่วงวันหยุดยาวทำให้ไม่ค่อยมีแรงซื้อเข้ามา ขณะที่มีแรงขายเข้ามาที่กลุ่มเทคโนโลยี และสัปดาห์หน้าจะมีเรื่อง MSCI ที่ลดน้ำหนักตลาดหุ้นไทย ก็ไม่แน่ใจว่าจะมีแรงขายหุ้นไทยออกมาหรือเปล่า